**Miestna kontrolórka Mestskej časti Bratislava - Podunajské Biskupice**

Materiál určený na rokovanie

Miestneho zastupiteľstva dňa: 11.6.2019

**NÁVRH PLÁNU KONTROLNEJ ČINNOSTI**

**miestnej kontrolórky Mestskej časti Bratislava - Podunajské Biskupice**

**na II. polrok 2019**

Predkladá: Materiál obsahuje:

Ing. Iveta Györgyová Správa o výsledku kontrolnej činnosti

miestna kontrolórka Návrh uznesenia

Vypracovala:

Ing. Iveta Györgyová

miestna kontrolórka

N á v r h u z n e s e n i a :

Miestne zastupiteľstvo Mestskej časti Bratislava - Podunajské Biskupice po prerokovaní predloženého Návrhu plánu kontrolnej činnosti miestnej kontrolórky mestskej časti Bratislava - Podunajské Biskupice na II. polrok 2019

1. s c h v a ľ u j e

Plán kontrolnej činnosti miestnej kontrolórky mestskej časti Bratislava - Podunajské Biskupice na II. polrok 2019



**NÁVRH PLÁNU KONTROLNEJ ČINNOSTI**

**miestnej kontrolórky mestskej časti Bratislava - Podunajské Biskupice**

**na II. polrok 2019**

V súlade s § 18f ods. 1 písm. b) zákona NR SR č. 369/1990 Zb. o obecnom zriadení v znení neskorších predpisov predkladám miestnemu zastupiteľstvu mestskej časti Bratislava – Podunajské Biskupice na schválenie návrh plánu kontrolnej činnosti na II. polrok 2019:

1. *Výkon finančnej kontroly a kontroly dodržiavania zákonných postupov*
   1. Kontrola dodržiavania VZN č. 1/2016 o poskytovaní účelových finančných dotácií z rozpočtu Mestskej časti Bratislava - Podunajské Biskupice za rok 2018
   2. Kontrola vybavovania sťažností a petícií na miestnom úrade mestskej časti Bratislava – Podunajské Biskupice za rok 2018
   3. Kontrola vykonávania základnej finančnej kontroly na dodávateľských faktúrach a pokladničných dokladoch za I. polrok 2019
   4. Kontrola inventarizácie majetku a záväzkov vykonanej na miestnom úrade mestskej časti Bratislava -Podunajské Biskupice za rok 2018 a zaraďovania majetku obstaraného za I. polrok 2019
2. *Stanoviská a iná činnosť*
   1. V súlade s § 18f ods. 1 písm. c) zákona č. 369/1990 Zb. o obecnom zriadení v znení neskorších zmien a doplnkov vypracovať a predložiť miestnemu zastupiteľstvu odborné stanovisko k návrhu rozpočtu Mestskej časti Bratislava-Podunajské Biskupice na  roky 2020 – 2022.
   2. Vypracovať a predložiť miestnemu zastupiteľstvu návrh plánu kontrolnej činnosti miestnej kontrolórky na I. polrok 2020.
3. *Ostatné kontroly*
   1. V súlade s ustanovením § 18f ods. 1 písm. h) zákona č. 369/1990 Zb. o obecnom zriadení v znení neskorších zmien a doplnkov vykonať tematické mimoriadne kontroly na požiadanie miestneho zastupiteľstva alebo starostu mestskej časti Bratislava - Podunajské Biskupice.
   2. Výkon kontrol na základe vlastných zistení alebo podnetov.
   3. Plnenie úloh zodpovednej osoby v súlade s § 10 ods. 4 až 7 a § 11 ods. 1 zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov.

*V zmysle predloženého návrhu plánu kontrolnej činnosti nemusí byť dodržané poradie vykonávania jednotlivých kontrol. Zmeny vo výkone kontroly môžu nastať v závislosti od kontrolovanej problematiky, závažnosti a množstva zistených nedostatkov a z toho vyplývajúceho časového rozsahu jednotlivých kontrol ako aj z dôvodu, že sa vyskytnú okolnosti, na základe ktorých bude potrebné vykonať iné náhodné kontroly.*

Vypracovala: Ing. Iveta Györgyová, miestna kontrolórka m.č. Bratislava - Podunajské Biskupice,

24.5.2019

Návrh plánu kontrolnej činnosti zverejnený spôsobom obvyklým (vyvesením na úradnej tabuli a uverejnený na [www.biskupice.sk](http://www.biskupice.sk) ) dňa 24.5.2019